KTC โชว์กำไร Q1/60 โตกว่า15%
KTC โชว์กำไร Q1/60 โตกว่า 15% มาที่ 732.55 ลบ. จากปีก่อนมีกำไร 635.01 ลบ.
18 เม.ย. 2560

บริษัท บัตรกรุงไทย จำกัด (มหาชน) หรือ KTC รายงานผลการดำเนินงานประจำไตรมาส 1/60 สิ้นสุดวันที่ 31 มี.ค.60 มีกำไรสุทธิ 732.55 ล้านบาท หรือมีกำไรสุทธิ 2.84 บาทต่อหุ้น เพิ่มขึ้น 15.36% จากปีช่วงเดียวกันของปีก่อนมีกำไรสุทธิ 635.01 ล้านบาท หรือมีกำไรสุทธิ 2.46 บาทต่อหุ้น

โดยไตรมาส 1/60 บริษัทมีกำไรเพิ่มขึ้นจากการดำเนินงานทั้ง 2 ธุรกิจหลัก คือ บัตรเครดิตและสินเชื่อบุคคล แม้ว่าค่าใช้จ่ายทางการเงินจะเริ่มปรับตัวเพิ่มขึ้นและมีการตัดหนี้สูญที่สูงขึ้น แต่บริษัทก็สามารถควบคุมค่าใช้จ่ายในการบริหารงานให้เพิ่มไม่มากนัก อีกทั้งคงสัดส่วนหนี้ที่ไม่ก่อให้เกิดรายได้อยู่ในระดับที่เหมาะสม